পার্বত্য চট্টগ্রামে মূলনিবাসী বা আদিবাসী কারা–এই প্রশ্নের উত্তরের জন্য কাওকে বড় মাফের ঐতিহাসিক বা বুদ্ধিজীবি হওয়ার দরকার নেই। এই অঞ্চলের জনসংখ্যাগত পরিসংখ্যান হোল এই প্রশ্নের সবচেয়ে সহজ ও বিজ্ঞানসম্মত উত্তর। ১৯৪৭ সালে ভারত বিভাগের সময় এই অঞ্চলে জুম্ম ছিল শতকরা ৯৮.৫ জন আর অজুম্ম (মুসলিম বাঙ্গালী ও অন্যান্য) ১.৫ জন। ব্রিটিশরা যখন ১৮৬০ সালে এই অঞ্চল অধিকার করেছিলেন তখন এই অঞ্চলে একজনও স্থায়ী বাসিন্দা অজুম্ম ছিলনা। ১৭৫০ সালের আগে এই অঞ্চলে কোন অজুম্মের অস্তিত্ব পাওয়া যায়না। অন্যদিকে জুম্মরা সপ্তম শতাব্দী থেকে চট্টগ্রাম, কক্স বাজার ও পার্বত্য চট্টগ্রামের কিছু কিছু এলাকায় বসবাস করে আসছিলেন। চাকমা ও মারমারা মুলত তাদের রাজাদের অধীনে চট্টগ্রাম ও কক্স বাজার এলাকায় বসবাস করছিলেন। চট্টগ্রাম ও কক্স বাজার আরাকান সাম্রাজ্যের অধীনে ছিল। তখন পার্বত্য চট্টগ্রামের প্রত্যন্ত অনেক এলাকা সম্ভতঃ ” no man’s land’ ছিল। ১৬৬৬ সালে বাংলার নবাব আরাকানের রাজাদের কাছ থেকে চট্টগ্রাম দখল করেন। তখন থেকে মুলতঃ মুসলিম বাঙ্গালীরা ঢাকা ও অন্যান্য অঞ্চল থেকে চট্টগ্রামের দিকে আসতে থাকেন। তাদের জেহাদ থেকে বাঁচার জন্য এবং ভ্রাম্যমান জুম্মচাষের কারনে চাকমা ও মারমারা ধীরে ধীরে পার্বত্য চট্টগ্রামের দিকে অগ্রসর হয়। এই সময় চাকমাদের ‘চাদিগাং ছাড়া পালা’ রচিত হয়।